Zinedine Zidane

Zinédine Yazid Zidane (født 23. juni 1972) er en fransk fotballtrener og tidligere fotballspiller.Han avsluttet sin karriere i den spanske klubben Real Madrid og det franske landslaget og var en av de beste på begge lagene, og i verden generelt. Han har i flere år fått tittelen årets spiller, og blir av mange sett på som en av de beste spillerne gjennom tidene. Han var med på å sikre Frankrike gull både i VM 1998 og EM 2000. 
Zinedine Zidane var ifølge mange en komplett fotballspiller kjent for sin balanse, pasnings- og skuddfot, overblikk, dribleferdigheter og spilleforståelse. «Zidane-finten» er oppkalt etter ham, men den ble praktisert av Diego Maradona før ham. Zidane la opp i 2006.
Med Real Madrid har han vunnet Mesterligaen i sesongen 2001/2002 og det spanske mesterskapet i 2002/2003.
Han har tidligere spilt for den italienske klubben Juventus der han var med på vinne Serie A i 1996/1997. Før han kom til Juventus, spilte han for de franske klubbene AS Cannes og FC Girondins de Bordeaux.
Tre ganger har han blitt kåret til verdens beste fotballspiller (1998, 2000 og 2003). Han har fått utmerkelsen Europas beste spiller noensinne.Zidane har algirske røtter, og er ifølge eget utsagn «ikke-praktiserende muslim». I tillegg til å utmerke seg som fotballspiller, har Zidane også vist sterkt sosialt engasjement. En gang i året spiller han en kamp der verdens beste spillere deltar og inntektene går til fattige barn i Afrika.
Etter karrieren som spiller ble Zidane trener i Real Madrid, først som assistent, deretter som trener for juniorlaget Castilla og fra 2016 for førstelaget. Under Zidanes ledelse vant Real Madrid Mesterligaen tre år på rad og La Liga i 2016/17. Zidane trakk seg fra jobben 31. mai 2018.


== Fotball-VM i 2006 ==
Zidane scoret 3-1-målet for Frankrike mot Spania på overtid i åttendedelsfinalen i VM 2006 i Tyskland.
I VM-finalen den 9. juli 2006 endte karrieren til Zidane. Det var allerede før mesterskapet klart at «Zizou» ville legge opp, og i finalen mot Italia var Zidane som vanlig i begivenhetenes sentrum i sin aller siste kamp på toppnivå. Etter først å ha gitt Frankrike ledelsen på et Panenka-straffespark etter bare sju minutter, utlignet Italia ved Marco Materazzi tolv minutter senere. De to skulle igjen bli sentrale snaue 100 minutter senere. Etter gjentatte provokasjoner fra Materazzi avsluttet Zidane sin fantastiske karriere med å skalle Materazzi hardt i brystet, noe som ga rødt kort. Materazzi fortalte i august 2007 i TV-programmet «Sorrisi e Canzoni» at han sa følgende: «Den horen jeg foretrekker er din søster», like før Zidane reagerte med å skalle ham ned.
Han ble likevel kåret til mesterskapets beste spiller.
Zidane fikk tre kampers karantene og 40 000 kr i bot. Siden Zidane hadde lagt opp, foreslo han å gjøre tre dagers arbeid for FIFAs aktiviteter for barn og unge.


== Meritter ==


=== Som spiller ===
BordeauxUEFA Intertoto Cup (1): 1995JuventusSerie A (2): 1996/1997, 1997/1998
Supercoppa Italiana (1): 1997
UEFA Super Cup (1): 1997
Intercontinental Cup (1): 1996
UEFA Intertoto Cup (1): 1999Real MadridPrimera División (1): 2002/2003
Supercopa de España (2): 2001, 2003
UEFA Champions League (1): 2001/2002
UEFA Super Cup (1): 2002
Intercontinental Cup (1): 2002FrankrikeVM i fotball (1): 1998
EM i fotball (1): 2000Personlige utmerkelserBeste unge spiller i Ligue 1: 1994
Årets spiller i Ligue 1: 1996
Beste utenlandske spiller i Serie A: 1997, 2001
FIFA World Player of the Year: 1998, 2000, 2003
Gullballen: 1998
Onze d'or: 1998, 2000, 2001
Onze d'argent: 1997, 2002, 2003
Onze de bronze: 1999
World Soccer Player of the Year: 1998
Årets fransk fotballspiller: 1998, 2002
Beste midtbanespiller i Europa: 1998
All Star-laget i VM: 1998, 2006
ESM Team of the Year: 1998, 2002, 2003, 2004
EMs beste spiller: 2000
All Star-laget i EM: 2000, 2004
Årets spiller i Serie A: 2001
UEFA Team of the Year: 2001, 2002, 2003
Årets klubbspiller i Europa: 2002
Beste utenlandske spiller i La Liga: 2002
FIFA World Cup Dream Team: 2002
FIFA 100: 2004
UEFA Golden Jubilee Poll: 2004
FIFPro World XI: 2005, 2006
VMs beste spiller: 2006
IFFHS World's Best Playmaker: 2006
Golden Foot: 2008
Marca Leyenda: 2008
ESPN Team of the Decade: 2009
ESPN Player of the Decade: 2009
Sports Illustrated Player of the Decade: 2009
Fox Sports Player of the Decade: 2009
Tiårets beste fotballspiller i 2010 (Don Balón)
Laureus World Sports Awards «Lifetime Achievement Award»: 2011
Real Madrid Dream Team: 2012
World Soccer Greatest XI of all time: 2013
Real Madrid Hall of Fame: 2014
UEFA Euro All Time XI: 2016
Juventus Dream Team: 2017


=== Som trener ===
Real MadridUEFA Champions League (3): 2015/2016, 2016/2017, 2017/2018
UEFA Super Cup (2): 2016, 2017
FIFA World Club Championship (2): 2016, 2017
Primera División (1): 2016/2017
Supercopa de España (1): 2017Personlige utmerkelserÅrets fransk trener: 2016, 2017
Onze d'or: 2017, 2018
Årets trener av FIFA: 2017
Årets manager (World Soccer Awards): 2017
Årets manager av ESPN: 2017
Årets trener av IFFHS: 2017
Årets manager (Globe Soccer Awards): 2017


== Referanser ==


== Eksterne lenker ==
(en) Zinedine Zidane – kategori av bilder, video eller lyd på Commons 
(en) Zinedine Zidane – galleri av bilder, video eller lyd på Commons 
(en) Zinedine Zidane på Internet Movie Database 
(sv) Zinedine Zidane i Svensk Filmdatabas 
(fr) Zinedine Zidane på Allociné 
(en) Zinedine Zidane på AllMovie 
(en) Zinedine Zidane hos The Movie Database 
(en) Zinedine Zidane på Discogs 
(en) Zinedine Zidane på MusicBrainz 
(en) Zinedine Zidane på Instagram 
(de) Zinedine Zidane – Munzinger Sportsarchiv 
(en) Zinedine Zidane – FIFA 
(en) Zinedine Zidane – UEFA 
(fr) Zinedine Zidane – LÉquipe 
(en) Zinedine Zidane – Transfermarkt 
(en) Zinedine Zidane – Transfermarkt (manager) 
(en) Zinedine Zidane – national-football-teams.com 
(en) Zinedine Zidane – WorldFootball.net 
(en) Zinedine Zidane – Soccerbase.com 
(en) Zinedine Zidane – FootballDatabase.eu 
(en) Blog of zidane
Profil hos Fédération Française de Football
Profil Arkivert 29. september 2020 hos Wayback Machine. hos France Football